যে কোনো কোম্পানি নতুন সদস্য নেয়ার ব্যাপারে যাচাই-বাছাই করে সতর্কতার সঙ্গে। তাই যে কোনো চাকরি প্রক্রিয়া কয়েক ধাপে চলে যেমন- প্রথম ধাপে ইন্টারভিউ, ট্রেনিং, যাচাইকরণ। প্রাথমিক ইন্টারভিউ যদি ঠিকমতো হয় তবে চাকরিদাতা নিজেই আপনাকে পরবর্তী ধাপ সম্পর্কে জানাবেন। আপনি যদি পছন্দের তালিকার প্রথম ব্যক্তিটি হন তবে আপনাকে হয়তো পরবর্তী ধাপ যেমন ট্রেনিং, যাচাইকরণ পরীক্ষার সময় জানানো হবে। কিন্তু সাক্ষাৎকার শেষে যদি আপনাকে এই সব পরবর্তী ধাপ সম্পর্কে ব্যাখ্যা না করা হয় তবে ধরে নিতেই পারেন আপনার ডাক পড়বে না ।